tomron87/hebrew-wikipedia-sentences-corpus huggingface dataset:
להכנת מפתחות הסבבים במקרה של מפתח מאסטר 192 או 256, תחילה מכינים שני משתנים בהם מציבים את המפתח .
לאחר מכן מחשבים שני משתנים נוספים על ידי הפונקציה .
מתוך ארבעת המשתנים שהתקבלו מכינים את כל מפתחות הסבבים ואת כל מפתחות ההלבנה כדלקמן.
הכנת המשתנים מתוך עבור מפתח באורך סיביות כאשר או :
הרחבת המשתנים עבור מפתח באורך סיביות כאשר או :
הקבועים כאשר מכילים בסך הכול 60, 84 או 92 ערכים באורך 32 סיביות בהתאם לאורך המפתח.
את הקבועים אפשר להכין בזמן ריצה או להשתמש בטבלאות מוכנות מראש אם זיכרון זמין.
להכנת הקבועים תחילה מציבים את , .
אילו הם 16 הספרות הבינאריות הראשונות של חלק השבר של הלוגריתם הטבעי ופאי (בבסיס הקסדצימלי: בהתאמה).
הכפל האחרון (שורה 2.3) מתבצע מעל השדה מודולו הפולינום האי פריק או .
בפועל הכפל הזה מבוצע על ידי סדרה של ארבע הזזות ברמה של בתים ושני XOR בלבד.
הפעולה מומחשת בפסאודו קוד הבא כאשר המשתנה המחולק לשני בתים מוכפל ב- מודולו :
וקטורי האתחול עבור כל המפתחות, מספר הקבועים ומספר הסבבים מוצגים בטבלה הבאה:
וקטורי האתחול הם 16 הספרות הבינאריות הראשונות של חלק השבר של שורש ממעלה שלישית של 2, 3 ו-5 בהתאמה.
CLEFIA הוא צופן חדש יחסית עם מעט קריפטואנליזה ידועה, בעיקר וריאציות של קריפטואנליזה דיפרנציאלית.
ההתקפה הטובה ביותר נגד הצופן היא התקפת "דיפרנציאלים בלתי סבירים" שמצריכה טקסטים נבחרים נגד 13 סבבים בסיבוכיות של הצפנות עם מפתח 128 סיביות.
התקפה דומה ישימה נגד הצופן עם 14 ו-15 סבבים עם מפתחות 192 ו-256 בהתאמה.
התקפה נוספת היא התקפת "דיפרנציאלים בלתי אפשריים" היעילה נגד CLEFIA-192/256 עם 11 סבבים בסיבוכיות של טקסטים נבחרים ו- הצפנות.
נגד 12 סבבים של CLEFIA-128 ההתקפה מגיעה לסיבוכיות זמן ומקום של .
ונגד CLEFIA-192/256 בסיבוכיות של עם 13 סבבים.
עם 14 סבבים הסיבוכיות מגיעה ל- הצפנות.
אילו בעיקרון התקפות תאורטיות שאינן מסכנות את השימוש באלגוריתם באופן מעשי.
קוד לדוגמה של CLEFIA 256
CISSP (ראשי תיבות באנגלית של: Certified Information Systems Security Professional, תרגום: מוסמך אבטחת מערכות מידע מקצועי) היא תעודת הסמכה פרטית באבטחת מידע הניתנת על ידי ISC)²) , הקונסורציום הבינלאומי להסמכות באבטחת מערכות מידע.
נכון לינואר 2022 יש בעולם 152,632 מחזיקי תעודת CISSP, 94,320 מתוכם בארצות הברית ו־414 בישראל.
ב־14 ביוני 2004 נכנס CISSP לתקן ANSI ISO/IEC 17024:2003. ואושרה רשמית על ידי מחלקת ההגנה האמריקאית (ה-DoD).
ה-CISSP אומצה כנקודת מוצא עבור תוכנית ISSEP של הסוכנות לביטחון לאומי.
במאי 2020 הכיר מרכז המידע הלאומי להכרה אקדמית בבריטניה (UK NARIC) במחזיקי ההסמכה כמקבילים לרמה 7, שהיא הרמה המקבילה לתואר שני (Master Degree).
הכרה זו חשובה והופכת להיות מקובלת באיחוד האירופי גם כן.
קיימים מגעים להכרה דומה גם בישראל, דרך מערך הסייבר הלאומי.
יתרונות החברות בקונסורציום - ²(ISC)
חברות בקונסורציום יכולה לאפשר קורסים מקצועיים ללא תשלום, הנחות והטבות לכנסי אבטחת מידע ובתי עסק, רכישת ספרי לימוד מקצועיים של הקונסורציום ועוד.
הבהרות בדבר מעמד ודרישות קבלת ההסמכה
מעבר בחינת ההסמכה לבדו אינו הופך את המועמד להסמכה למוסמך מיידית.
מועמד שעבר את בחינת ההסמכה אינו רשאי להציג עצמו כמוסמך CISSP.
מי שעבר את הבחינה נדרש להוכיח 5 שנות ניסיון מקצועיות מצטברות בהיקף משרה מלאה (ע"פ דרישות הקונסורציום) בתחום אבטחת המידע/הגנת סייבר בטרם קבלת תעודת ההסמכה וזאת רק לאחר שצלח את מבחן ההסמכה.
תארים אקדמיים מסוימים בתחום או תעודת הסמכה מוכרת (מתוך רשימת מאושרות) מהוות אישור בעבור שנת ניסיון אחת בלבד ומכאן שבצירופם יידרש המועמד להציג רק 4 שנות ניסיון במקרים מסוימים ע"פ שיקול דעתו הבלעדי של הקונסורציום.
את תעודת ההסמכה ניתן לקבל בשתי דרכים בלבד:
על ידי המלצה ממחזיק תעודת CISSP המאשרת את הניסיון הרלוונטי.
על ידי המלצה מנציג ועדת אשרורים מקצועית מטעם הקונסורציום (תהליך ארוך ומדויק יותר) תוך הצגת מסמכי הוכחת ניסיון רלוונטי, תהליך קבלת ההסמכה מכונה Endorsement באנגלית ואורכו עומד על בין שבועיים ל-90 יום.
גם אם המועמד בחר לבחור בהמלצה ממחזיק תעודת CISSP ייתכן והוא יידרש לעבור ועדה מקצועית כחלק מתהליך ביקורת פנימית ואימות מקצועי הנערך כל העת על ידי הקונסורציום למחזיקי התעודות והמועמדים לקבלת תעודות ההסמכה.
מחזיקי תעודת ההסמכה מחויבים לקוד האתי של הקונסורציום בכל עת המורכב מ-4 סעיפים עיקריים ותוכנם: אבטחת ביטחון הציבור ואמון הציבור, חוקיות, הוגנות, יושרה, כבוד הדדי וכנות, מקצועיות חסרת פשרות, קידום והגנה על המקצוע.
שכן החזקת ההסמכה היא זכות מחייבת.
רק לאחר השלמת מעבר הבחינה, השלמת תהליך ה-Endorsement וחתימה על הקוד האתי, יוכל המועמד להסמכה להציג את עצמו כמוסמך CISSP.
במדינות רבות בעולם, ההסמכה מקבילה לתואר שני ומהווה סטנדרט זהב לכשירות למקצוע אבטחת המידע או הגנת הסייבר.
באירופה למשל, על פי דירוג מסגרת הכשירות המקצועית האירופאית (EQF), ההסמכה מקבילה בפועל לתואר שני מתקדם בדרגה 7 מתוך 8 הדרגות המקסימליות האפשריות וכך גם באנגליה, שם נהוג דירוג RQF, במאי 2020 - הקונסורציום שחרר הודעה רשמית בנושא זה.
בישראל המצב מעט שונה, ייתכן שבהשפעת הכשרות שמבוצעות במסגרת השירות הצבאי.
מבנה המבחן והשוואה מול מבחני הסמכה אחרים
מבחן ה-CISSP מוכר בכינויו: "Mile wide and an Inch deep", בתרגום ישיר לעברית, "רחב כמייל ועמוק כאינץ' ".
הכוונה בביטוי זה היא שהמבחן כולל הרבה נושאים אך לא נכנס לפירוט מעמיק יתר על המידה בכל נושא.
המבחן נחשב לאחד המבחנים המאתגרים מבין כלל מבחני הסמכות ה-IT/ICT ו-Cybersecurity הקיימים בשוק כגון: RHCSA ,CCNP, MCSE, CISM, CISA, CEH, GSEC, CCISO, OSCP.
על המועמד למבחן ההסמכה לענות על 4 שאלות זכאות להסמכה בטרם הבחינה בהתאם לדרישות בדיקות הרקע של הקונסורציום.
מועמד בעל רישום פלילי אינו רשאי להיבחן או להחזיק בהסמכות הקונסורציום.
תוכנית הלימודים לקראת CISSP מכסה מגוון נושאים של אבטחת מידע.
הבחינה מבוססת על גוף הידע המשותף CBK (ראשי תיבות של Common Body of Knowledge) שמוגדר על ידי ISC)²).
"ה-CBK הוא טקסונומיה – אוסף של נושאים רלוונטיים למומחי אבטחת מידע ברחבי העולם.
CBK קובע מסגרת משותפת של מונחי אבטחת מידע, ועקרונות המאפשרים לאנשי מקצוע בתחום אבטחת המידע ברחבי העולם לדון, ולפתור נושאים הנוגעים למקצוע עם הבנה משותפת."
מ-15 באפריל 2018, CISSP תוכנית הלימודים כוללת את הנושאים הבאים:
מבחן ה-CISSP מקיף תחומי ידע רבים ועל כן נדרשת הכנה משמעותית אליו.
ניתן להתכונן אליו במגוון דרכים, קורסי הכנה מקצועיים במכללות מורשות ובעלות אישור מיוחד להכנה למבחן מטעם הקונסורציום, ספרי לימוד רשמיים מטעם הקונוסורציום, קייטנת לימוד - Bootcamp, הדרכת און-ליין, הדרכה פרטית, כיתות הדרכה ייחודיות ועוד.
ההסמכה תקפה לשלוש שנים בלבד אך ניתן לחדשה לשלוש שנים נוספות בהינתן עמידה בדרישות הבאות:
תשלום דמי חבר במשך כל שנה במהלך כל שלוש השנים לתוקפה של ההסמכה.
צבירת נקודות (שעות) המשך השכלה מקצועיות בהתאם לדרישות הסף (CPE).
ניתן לחדש את ההסמכה גם על ידי מעבר בחינה סמוך לתאריך תום 3 השנים לתוקפה של ההסמכה אך גישה זו לחלוטין אינה מומלצת ממספר סיבות:
מצריך משאבי זמן רבים יותר
הבחינה אינה מבטיחה את צליחתה בצורה אוטומטית
מחזיק תעודת הסמכת CISSP במצב מקצועי טוב (Good Standing) כפי שמוגדר על ידי קונסורציום הוא מי שעמד בכל החובות והזכויות שלו באשר להחזקת תעודת ההסמכה CISSP, והוא יכול לבחור להמשיך ולהתקדם לעבר תעודת הסמכה התמחות מיוחדת
CISSP Concentration, נכון לשנת 2020, ההתמחויות כלל אינן מוכרות בישראל, ולרוב אינו מסייע למי שעובד בשוק המקומי בלבד ואינו עובד בחברות בינלאומיות או מול גורמים בינלאומיים הדורשים התמחות CISSP.
לעיתים, בעבור פרויקטים מיוחדים, נדרשת תעודת הסמכה מיוחדת המכונה הסמכת עילית, מספר המחזיקים בהם בספירה כלל עולמית הוא 4,497, נכון לינואר 2020.
מוסמך הנדסת אבטחת מערכות מידע מקצועי ,CISSP-ISSEP.
מוסמך ארכיטקטורת אבטחת מערכות מידע מקצועי ,CISSP-ISSAP.
מוסמך ניהול אבטחת מערכות מידע מקצועי, CISSP-ISSMP.
משנת 2019 אין צורך בתשלום דמי חבר נוספים בעבור החזקת תעודה נוספת של הקונסוצוריום.
בעוד שתעודת ההסמכה CISSP מאשרת 5 שנות ניסיון מקצועי, תעודת התמחות מאשרת 7 שנות ניסיון מקצועי, 5 כלליות ו-2 נוספות הרלוונטיות להתמחות בלבד.
מחזיק תעודת ההסמכה CISSP במצב טוב אינו מוגבל להתמחות אחת בלבד, ומעטים האנשים שהצליחו לצלוח 3 מבחני התמחות.
לרוב מבוצעת התמחות אחת ספציפית - תחום בו המועמד מצטיין במיוחד - הנדסה, ארכטיקטורה או ניהול.
תעודות הסמכה אחרות של הקונסורציום
הקונסורציום מציע אפשרויות הסמכה גם לאלו שלא צברו 5 שנות ניסיון מקצועיות מצטברות בתחום אבטחת המידע/הגנת הסייבר.
כל זאת בהתאם ל-CBK של תחומים אלה ובכפוף לעמידה בזכויות ובחובות של הקונסורציום, לרבות תשלום דמי חבר פעם בשנה והמשך השכלה מקצועית.
CMTV הוא ערוץ טלוויזיה פורטוגלי, המתמקד בחדשות ובעיתונות.
שידורי הערוץ החלו ב-17 במרץ 2013. CMTV משדר במשך 24 שעות ביממה, וזמין באנגולה, מוזמביק, קנדה, בפרברי פריז ובפרטוריה שבדרום אפריקה.
הערוץ החל לשדר בפורטוגל ב-17 במרץ 2013 באופן בלעדי ב-MEO, אחד ממפעילי טלוויזיה רב-ערוצית במדינה.
בתחילת דצמבר 2015, חיזק הערוץ את אחיזתו במוזמביק.
בדצמבר 2017 הפך הערוץ לזמין בכל מפעילי הטלוויזיה בתשלום בפורטוגל.
מאז ינואר 2017, הערוץ הוא הנצפה ביותר בקרב המנויים לפלטפורמות השידור השונות.
ב-25 בינואר 2019 הגיע הערוץ לממוצע הרייטינג הטוב ביותר מאז הקמתו, עם 6.3% ממוצע יומי.
CMC Leadca - היא דגם של משאית קלה מתוצרת China Motor Corporation , אשר מיוצרת משנת 2013 בטאיוואן ובסין
3.59 מטר (ארגז מטען ארוך)
CMC זינגר (באנגלית : CMC Zinger, היה קרוי עד שנת 2015 : מיצובישי זינגר) הוא מיניוואן אשר מיוצר בטאיוואן, ובסין.
בטאיוואן דגם "CMC זינגר" מיוצר על ידי China Motor Corporation (בסינית : "中華汽車工業股份有限公司") משנת 2005. הדגם משווק מ-24 בדצמבר 2005.
בסין דגם "CMC זינגר" מיוצר על ידי יצרנית הרכב הסינית Soueast (שם מלא : "South East (Fujian) Motor Co., Ltd") משנת 2007. יצרנית הרכב הסינית "Soueast" במיזם משותף של "China Motor Corporation" (25%), "Fujian Motors Group" (50%) ו-מיצובישי מוטורס (25%)
בפיליפינים דגם "CMC זינגר" יוצר ביו השנים 2014 - 2007 על ידי מיצובישי מוטורס הפיליפינים .
דגם "CMC זינגר" נבנה על בסיס דגם המיצובישי צ'לנג'ר
קיבולת מכל דלק - 65 ליטר
דגמים שיוצרו תחת השם "מיצובישי זינגר"
כריסטופר דניאל סוריאנו ג'וניור , הידוע בשם הבמה CJ, הוא ראפר ופזמונאי אמריקאי מסטטן איילנד.
הוא ידוע בעקבות להיט הפריצה שלו משנת 2020, "Whoopty", שהגיע בשיאו למקום השלישי במצעד הסינגלים הבריטי ולמקום העשירי במצעד הבילבורד הוט 100.
CJ החל לראפרפ כתחביב בגיל 16, ולהקליט ולהעלות שירים ליוטיוב וסאונדקלאוד בגיל 19.
ביולי 2020 הוציא באופן עצמאי את הסינגל "Whoopty", שהגיע בשיאו למקום העשירי במצעד הבילבורד הוט 100 בפברואר 2021 ולמקום השלישי במצעד הסינגלים הבריטי.
הוא הגיע גם לצמרת מצעד ה-Emerging Artists של הבילבורד.
מאוחר יותר, חתם על חוזה תקליטים עם וורנר רקורדס והלייבל של המנהל המוזיקלי ג'יימס קרוז, "קרוז קונטרול אנטרטיינמנט".
הוא אמר כי חברות תקליטים רבות פנו אליו, אך לוורנר היה "המצב הטוב ביותר".
CJ הוא ממוצא פוארטו ריקני.
בקריפטוגרפיה, CKKS היא שיטת הצפנה הומומורפית פופולרית, המיועדת לבצוע חישובים על צפנים המצפינים מספרים ממשיים, וזאת בניגוד לשיטות קודמות שהתמקדו בחישובים על הצפנות של שלמים.
שם הסְכֶמָה מורכב מהאותיות הפותחות את שמות מחברי המאמר המקורי שבו הוצגה השיטה, Kim, Kim, Cheon ו-Song.
באופן כללי הצפנה הומומורפית (Homomorphic Encryption) היא שיטת הצפנה המאפשרת לבצע חישוב מסוים על מסרים מוצפנים שתוצאתו היא מסר מוצפן אחר השקול לתוצאה שהייתה מתקבלת מהצפנת פעולת החישוב האמורה על המסרים המקוריים.
למשל חיבור של ההצפנה של X עם ההצפנה של Y יתן את ההצפנה של X+Y.
סְכֶמַת הצפנה הומומורפית היא "מלאה" (Fully Homomorphic Encryption) אם היא מאפשרת לבצע כל חישוב רצוי על הצפנים באופן יעיל.
שיטת CKKS פורסמה לראשונה במאמר משנת 2017, ואחר כך פורסמו עוד מאמרים (על ידי המחברים המקוריים ואחרים) המראים איך ניתן להפוך את CKKS לסְכֶמַת הצפנה הומומורפית מלאה על ידי פעולת Bootstrap מתאימה.
פרסומים נוספים הציגו דרכים שונות לשפר את הביצועים והדיוק של סְכֶמַת ה-CKKS המקורית, וכיום הסְכֶמָה ממומשת ברוב הספריות המציעות שירותי הצפנה הומומורפית, כמו HEAAN (הראשונה להציע מימוש של CKKS), Palisade, SEAL, HElib, ועוד .
המרכיבים העיקריים של סכמת CKKS
ההסבר להלן נועד לתת הבנה כללית על שיטת CKKS ואינו מוצג באופן מתמטי פורמלי.
CKKS היא סְכֶמַת הצפנה עם מפתח ציבורי, כלומר מפתח ציבורי מאפשר לכל מי שמחזיק בו להצפין מידע, אך רק מי שמחזיק במפתח הפרטי יכול אחר כך לפענח את הצופן.
במקרה של סכמות הצפנה הומומורפיות כמו CKKS, המפתח הפומבי מאפשר בנוסף לכך גם לבצע חישובים מעל ההצפנות (אך לא לגלות את תוצאת החישובים הללו).
כמו בשיטות הצפנה הומומורפיות אחרות, CKKS מבצעת חישובים על וקטורים גדולים של מספרים בבת-אחת, למשל בספרית SEAL ניתן להצפין וקטור של עד 16,384 איברים.
במקרה של CKKS המספרים שבווקטור המוצפן הם מספרים מרוכבים.
כל הצפנה מצפינה וקטור אחד שכזה ופעולות החישוב מבוצעות על הצפנה בודדת או על זוג הצפנות כשהפעולה מבוצעת איבר-איבר.
למשל חיבור של שני צפנים עם 16,384 איברים יתן הצפנה חדשה של וקטור עם 16,384 איברים שבו כל איבר הוא סכום האיברים התואמים בווקטורים של ההצפנות המחוברות.
ישנן גם פעולות הפועלות על הצפנה בודדת, למשל פעולת הרוֹטַציָה המסובבת את איברי הווקטור המוצפן במספר התזוזות הרצוי.
סְכֶמַת CKKS מחזיקה את ההצפנות בצורה של פולינומים, ובאופן מדויק יותר של פולינומים בחוג המנה מעל פולינום ציקלוטומי עם מקדמים שלמים בחוג השאריות מודולו q כלשהו.
כך, כל החישובים ההומומורפים המבוצעים על ההצפנות הם חיבורים והכפלות של פולינומים מעל חוג המנה הזה.
במילים פשוטות יותר אולי, אם במהלך החישוב מתקבל מקדם פולינום גדול מ-q אז יש להשאיר רק את השארית שלו אחרי חלוקה ב-q, ואם מתקבל פולינום הגדול מפולינום המנה אז יש להשאיר רק את השארית של הפולינום כולו אחרי חלוקה שלו בפולינום המנה.
תהליך ההצפנה פותח בשלב הקידוד שבו הווקטור עם המספרים המרוכבים המיועדים להצפנה מקודד כפולינום עם מקדמים שלמים.
שלב הקידוד נועד בעיקר לאפשר את שלבי ההצפנה והחישוב הבאים בתור, ואשר פועלים כאמור על פולינומים, ואינו מבטיח את סודיות הנתונים המקודדים כלל וכלל.
כל הסודיות של הצופן מושגת בשלב ההצפנה הבא לאחר שלב הקידוד.
אחר כך מבוצעים החישובים ההומומורפים מעל ההצפנות השונות, ועם סיום החישוב, נשלחת התוצאה המוצפנת בחזרה למשתמש המחזיק במפתח הפענוח הפרטי.
ההצפנה מפוענחת עם המפתח הפרטי כדי לקבל את הפולינום המקודד את התוצאה, ולסיום ממירים את הפולינום הזה בחזרה לווקטור התוצאה עצמו.
שלב הקידוד המוקדם ופתיחת הקידוד הסופי
סְכֶמָה שהוגדרה להצפין וקטורים עם n איברים תקודד את הווקטור כפולינום עם 2n מקדמים שלמים (כלומר מדרגה 2n-1).
הפולינום המקודד הוא הפולינום (היחידי) שכאשר מציבים בו את 2n שורשי היחידה הפרימיטיבים המרוכבים מסדר 4n מקבלים את n האיברים שבמערך המוצפן, ועוד n איברים השווים לצמודים (conjugates) של אותם איברים מוצפנים.
בגלל התכונות המיוחדות של שורשי היחידה ניתן למצוא ביעילות את הפולינום המקודד (בעזרת שיטות המבוססות על התמרת פורייה).
גם שלב זה ניתן להאצה בעזרת שיטות המבוססות על התמרת פורייה.
דוגמה: נניח שהווקטור המוצפן הוא באורך n=2, וכולל את זוג המספרים המרוכבים , .
הפולינום שמקודד זוג מספרים זה (יחד עם שני הצמודים שלהם , ) הוא .
ארבעת שורשי היחידה הפרימיטיבים מסדר 4n=8 הם
כשמציבים את שורשי היחידה השני והרביעי מקבלים את הערכים הצמודים לערכים אלה.
כמו כן, כיוון ששורשי היחידה גלויים לכל, הרי שאין צורך במפתח סודי כדי לפתוח את הפולינום המקודד ולקבל בחזרה את הערכים המוצפנים, וכפי שנאמר שלב הקידוד אינו תורם לבטיחות של סכמת ההצפנה.
הבעיה בפולינום שבדוגמה היא שהמקדמים שלו אינם שלמים, כפי שנדרש על ידי הסְכֶמָה.
לכן מכפילים את כל המקדמים בפקטור גדול מספיק ומעגלים את התוצאה.
ככל שהפקטור גדול יותר, כך מאבדים פחות דיוק בשלב העיגול.
למשל בדוגמה למעלה, אם נכפיל את המקדמים בפקטור 64 ונעגל, נקבל את הפולינום , שכל מקדמיו שלמים כנדרש.
אם נפתח את הקידוד החדש על ידי הצבת שורשי היחידה נקבל ערכים גדולים פי 64, ולכן יש לקפיד ולחלק את הערכים הסופיים ב-64 בסוף שלב פתיחת הקידוד.
בדוגמה למעלה הערכים המוצפנים כללו רכיבים שלמים (3, 4, 2, 1-), אבל שיטת הקידוד תעבוד גם כאשר הערכים המוצפנים כוללים רכיבים שאינם שלמים.
צריך רק להקפיד ולהשתמש בפקטור גדול מספיק כדי לאפשר חישובים עם הדיוק הדרוש.
כלומר הפקטור בעצם מגדיר את הסְקָאלָה או רמת הדיוק של החישובים.
למשל פקטור של יתאים לחישובים עם דיוק של 40 ביטים.
ראו פרטים נוספים על תחזוקת הסְקָאלָה במהלך החישוב ועל הבעיות הקשורות בכך בסעיף למטה.
ב-CKKS המפתח הפרטי sk הוא פולינום (מעל חוג המנה שתואר למעלה) שבו המקדמים הם ערכים שלמים אקראיים ו"קטנים".
למשל ברוב הספריות המממשות את CKKS כל המקדמים של sk הם 0, 1, או 1-.
הפולינום שהתקבל בשלב הקידוד שתואר למעלה משמש כמסר המוצפן (ה-plaintext).
ההצפנה של מסר (כלומר פולינום) m היא זוג של פולינומים (a,b) כך ש , כאשר e הוא רעש קטן אקראי (החיבורים והכפלים המופיעים כאן הם פעולות על פולינומים מעל חוג המנה כפי שתואר למעלה).
כלומר, מי שמחזיק בזוג הפולינומים של ההצפנה וגם ב-sk יכול בקלות לבצע את החישוב הנ"ל ולפענח את המסר המקורי m, עם רעש קטן.
השגיאה שבהצפנה היא חיונית ומוכנסת באופן מכוון כיוון שבלעדיה יהיה קל מדי לפענח את הצופן גם בלי sk.
השגיאה הופכת את בעיית הפענוח לבעיה קשה (השקולה לבעיית Learning With Errors של עודד רגב).
המפתח הפומבי pk מכיל מספיק מידע כדי לאפשר בקלות מציאת זוג פולינומים (a,b) שכאלה בהינתן m, והוא מכיל בתוכו רעש קטן שיוביל לרעש בהצפנות הנובעות ממנו.
תהליך ההצפנה מוסיף עוד רעש אקראי נוסף כדי להבטיח שהצפנות חוזרות של אותו מסר יהיו שונות זו מזו.
ביצוע חישובים הומומורפים על ההצפנות
המטרה של סְכֶמַת הצפנה הומומורפית היא כאמור לאפשר חישוב על הנתונים המוצפנים בעזרת ביצוע חישובים על ההצפנות בלבד.
במילים אחרות אם (a1,b1) מצפין את m1 ו- (a2,b2) מצפין את m2, אז (a1+a2,b1+b2) מצפין את m1+m2, והרעש גדל להיות עד סכום הרעשים של ההצפנות המחוברות.
כך גם קל לראות שאם (a,b) מצפין את m, ו-w הוא מספר מרוכב כלשהו אז (a,b)*w מצפין את w*m.
הכפלה של זוג הצפנות היא מורכבת מעט יותר ונעזרת במפתח פומבי נוסף שהונפק מראש למען מטרה זו.
הכפלה גם מגדילה את הרעש שבתוצאה במידה ניכרת יותר, היא איטית יותר לחישוב, וגם יוצרת בעיות בתחזוקת הסְקָאלָה כפי שיתואר בסעיף הבא.
לכן בדרך כלל מכפלות בסְכֶמָה הומומורפית הן משאב יקר, ומחקר רב מושקע בדרכים לחסוך במספר הכפלים הדרוש בחישוב ובביצוע נקי וזריז יותר של הכפלים הנחוצים.
מסר שהוצפן מורכב כאמור מזוג פולינומים, אך במהלך החישוב, מספר הפולינומים בהצפנה יכול לגדול.
למשל אחרי כפל של ההצפנה (a1,b1) עם ההצפנה (a2,b2) תתקבל הצפנה (a3,b3,c3) המורכבת מ-3 פולינומים.
כדי לפענח הצפנה שכזאת יש לחשב את
באופן דומה ניתן גם להחזיק הצפנות עם מספר גדול יותר של רכיבים פולינומיים.
הבעיה היא שמספר הרכיבים ילך ויגדל אחרי כל חישוב מכפלה, ויכביד על דרישות הזיכרון וזמן החישוב מעל ההצפנות.
לכן נתמכת פעולת "יישור" relinearization, המחזירה את ההצפנה לצורה הכוללת רק זוג רכיבים.
פעולה זו נעזרת במפתח פומבי מיועד שהונפק מראש למען מטרה זו.
תחזוקת הסקאלה של הצופן ו-Bootstrap
כפי שתואר למעלה, להצפנה צמודה סְקָאלָה מתאימה שמציינת את הפקטור שיש לחלק בו כדי לקבל את המסר המוצפן בסוף תהליך הפענוח ופתיחת הקוד.
למשל את המסר שערכו 0.32 ניתן לייצג כמספר השלם 32 עם סְקָאלָה של 100, או באופן שקול גם כמספר השלם 320,000 עם סקאלה של 1,000,000. כשמכפילים זוג מספרים עם סקאלות, יש להכפיל גם את הסקאלות.
הבעיה היא שהחישובים על ההצפנות הם כאמור מודולארים מעל חוג שאריות של מספר q כלשהו, ולכן יש להקפיד שהערכים המוצפנים לא יחרגו מגבול זה.
לכן מדי פעם יש להקטין את הסקאלה על ידי בצוע פעולת rescale הכוללת בין השאר את חלוקת הערך יחד עם הסקאלה שלו במספר כלשהו.
בדוגמה הזו פעולת ה-rescale הייתה מדויקת, אך בדרך כלל החלוקה הכלולה בפעולת ה-rescale גם דורשת עיגול הגורר אחריו רעש תואם.
לכן הפרקטיקה המקובלת היא לדחות את פעולת ה-rescale עד כמה שניתן, כדי לחסוך בפעפוע השגיאה שיגביר את הרעש בהמשך החישוב.
פעולת ה-rescale היא גם לעיתים נחוצה כדי לאפשר חיבור בין הצפנות.
בניגוד לכפל אשר ניתן לבצע בין זוג הצפנות בעלות סקאלות שונות (כמו בדוגמה למעלה), הרי שאי אפשר לחבר בין זוג הצפנות שכזה.
לשם כך יש להקדים לפעולת החיבור את פעולת ה-rescale שתביא את הסקאלה של המחובר עם הסקאלה הגבוהה להיות שווה לסקאלה של המחובר השני.
בעיה קשה יותר הקשורה בתחזוקת הסקאלה, היא שמסתבר שאחרי rescale שמחלק את הערך ואת הסקאלה במידה כלשהי, נדרש לחלק גם את q (כלומר את הגבול העליון של הערכים) באותה המידה.
כך בדוגמה שהובאה למעלה פעולת ה-rescale חילקה את הערך ואת הסקאלה שלו ב-10,000, ולכן אם q היה נניח מלכתחילה 1,000,000, הרי שאחרי ה-rescale הערך של q יקטן ל-100 ויגביל מאוד את החישוב בהמשך.
לכן בדרך כלל מתחילים עם q גדול מאוד (למשל ), אבל בכל זאת אחרי מספיק מכפלות התקרה של q תרד נמוך מדי כדי לאפשר את המשך החישוב.
כדי לאפשר חישוב בלתי מוגבל (כלומר סְכֶמַת הצפנה הומומורפית מלאה) יש להסיר מגבלה זו, ואמנם כותבי המאמר המקורי הציעו כאמור מספר דרכים לבצע פעולת bootstrap המחזירה את q לתחום הערכים הגבוהים שיאפשרו את המשך החישוב.
יש לשים לב שפעולת ה-bootstrap של CKKS נועדה לאפשר את המשך החישוב והיא אינה מסירה את הרעש שהצטבר בערכים המוצפנים (למעשה היא מגדילה מעט את הרעש הנובע מחישוב פעולת ה-bootstrap עצמה).
זאת בשונה מסכמות הומומורפיות אחרות, כמו BGV, שם ה-bootstrap מאפשר את המשך החישוב על ידי הסרת הרעש שבהצפנה עצמה.
החישובים ההומומורפים המבוצעים על ידי CKKS כוללים כאמור פעולות חיבור וכפל של פולינומים.
פולינומים אלה בדרך כלל כוללים אלפים רבים של מקדמים, והמקדמים עצמם גם כן בדרך כלל גדולים מאוד.
כך, החישוב ההומורמופי הוא איטי בכמה סדרי גודל יחסית לחישוב המקביל על הנתונים המקוריים שלא תחת הצפנה.
מאז הפרסום המקורי של השיטה ב-2017 הוצעו ומומשו מספר אופטמיזציות ל-CKKS המאפשרות ביצועים סבירים לחישובים שימושיים כמו למידת מכונה עם רשתות ניורונים מוצפנות, שירותי מסד נתונים מוצפן ועוד.
יצוג המקדמים הענקיים של הפולינומים על ידי אוסף של שאריות קטנות בעזרת משפט השאריות הסיני.
שיטה זו מאפשרת גם לבצע את כל החישובים על המספרים הענקיים בעזרת פקודות המכונה הבסיסיות של המעבד, המוגבלות על ידי גודל האוגרים\רגיסטרים של המכונה, ובכך להאיץ את החישובים עוד יותר.
יצוג הפולינומים רבי המקדמים בעזרת התמרת NTT (Number Theoretic Transform).
זוהי התמרה של פולינומים עם מקדמים בחוג השלמים עם שארית, הדומה להתמרת פורייה ואשר מאפשרת כָּמוֹהָ להיעזר באלגוריתם דמוי FFT כדי להאיץ את הפעולה של מכפלת זוג פולינומים מסיבוכיות לסיבוכיות .
CKAN היא פורטל נתונים פתוח הכתוב בקוד פתוח ומשמש לאחסון והפצה של נתונים חופשיים.
בהשראת יכולות ניהול החבילות של דביאן לינוקס, CKAN התפתחה למערכת קטלוג נתונים רבת עוצמה המשמשת בעיקר מוסדות ציבוריים המבקשים לחלוק את הנתונים שלהם עם הציבור הרחב.
רופוס פולוק פיתח את הגרסה הראשונה של CKAN בשנים 2005-2006. מאגר הקוד של CKAN מתוחזק על ידי Open Knowledge Foundation.
המערכת משמשת הן כפלטפורמה ציבורית ב־Datahub והן בקטלוגים שונים של נתונים ממשלתיים, כגון data.gov.il של ממשלת ישראל, data.gov.uk של בריטניה, ה־Dutch National Data Register, האתר Data.gov של ממשלת ארצות הברית, ו־Gov 2.0 של ממשלת אוסטרליה.
ממשלת מחוז דרום אוסטרליה אף הופכת את נתוני הממשלה לזמינים באופן חופשי לציבור, וממשלת איטליה מעמידה לרשות הכלל את הנתונים החופשיים של מסגרת הנתונים והניתוח בפלטפורמת CKAN עצמה.
הקצה האחורי של CKAN, החלק שפועל על שרת האינטרנט, כתוב בעיקר בפייתון.
דפי האינטרנט שהיא מציעה למשתמשים בדפדפנים כוללים JavaScript.
CKAN שומרת מידע על מערכי הנתונים במסדי נתונים של PostgreSQL.
חיפושים מיושמים על ידי Solr.
ניתן לדלות התקנות CKAN דרך ממשקי API.
Dataverse מספקת פונקציות דומות ונמצאת בשימוש נרחב עבור נתונים חופשיים.
DKAN הוא פורטל נתונים פתוח מבוסס דרופל המבוסס בעצמו על CKAN.
קובול (COBOL) ראשי תיבות של: Common Business Oriented Language (בתרגום חופשי: שפה פשוטה המכוונת לעסקים), היא שפת תכנות ותיקה, שמיועדת בעיקר לניהול ועיבוד נתונים.
מאז נוצרה השפה בשנת 1959 היא עברה שינויים ושיפורים שונים על מנת להפכה לשפה תקנית.
מכון התקנים האמריקני (ANSI) פיתח תקן קובול המשמש את רוב התעשייה המכונה ANSI COBOL (להרחבה ראו בהמשך).
קובול היא שפה דמוית אנגלית.
כל הפקודות הן מילים אנגליות לדוגמה: על מנת לחסר מספר אחד ממשנהו משתמשים בפקודה SUBTRACT או בתרגיל חשבוני תוך שימוש בפקודה COMPUTE.
על פיתוחה של השפה הוחלט בוועדה שהוקמה ביוזמת משרד ההגנה של ארצות הברית, ובה השתתפו נציגים של שש חברות המחשבים המובילות ושלוש מרשויות הממשל האמריקאי.
ועדה זו הקימה ועדת-משנה ובה שני נציגים מכל אחת מהחברות IBM, RCA וסילבניה.
לקראת סוף 1959 סיימה ועדת-משנה זו את הגדרתה של שפת קובול.
ההגדרה הושפעה רבות משפת FLOW-MATIC שפותחה על ידי גרייס הופר ומשפת COMTRAN שפותחה על ידי איש IBM בוב במר.
הוועדה הראשית אישרה את המפרט של השפה, ותוך חצי שנה פותח מהדר לשפה.
קובול זכתה לפופולריות עצומה כשפה לפיתוח מערכות מידע בעולם העסקי, וגם כיום נעשה בה שימוש, בעיקר במוסדות פיננסים ומשרדי ממשלה, בעיקר לתחזוקה של תוכניות קיימות ולא לפיתוח של תוכניות חדשות.
בעיית "באג 2000" גרמה לביקוש מוגבר למתכנתי קובול, במקביל להחלפתן של מערכות שפותחו בקובול במערכות מודרניות יותר.
כיום ניתן למצוא פיתוחים בקובול גם בתחום האינטרנט ואף ישנה גרסה של קובול עבור NET..
הגרסאות האחרונות של המהדר מכילות גם תמיכה מלאה ב-OBJECT ORIENTED COBOL וב-XML ו-Web Services.
בהגדרתה של קובול נעשה מאמץ לפתח שפה שסגנונה מזכיר אנגלית מדוברת, כך שהתכנות בה ייעשה בקלות ובטבעיות.
לשפה שנוצרה היו תכונות טובות מבחינת תיעוד עצמי של התוכנית, טיפול בקבצים והגדרה של סוגי נתונים.
כל תוכנית בשפה זו מורכבת מארבע חטיבות:
IDENTIFICATION DIVISION: חטיבה קצרצרה, ובה פרטים מזהים של התוכנית.
ENVIRONMENT DIVISION: פרטי הקבצים שבהם מטפלת תוכנית זו.
DATA DIVISION: הגדרת כל המשתנים שבהם משתמשת תוכנית זו, כולל שטחים לרשומות שבהן מטפלת התוכנית.
PROCEDURE DIVISION: החטיבה העיקרית של התוכנית, ובה הלוגיקה שלה.
על-פי תקנים מודרניים לשפות תכנות, היו בקובול פגמים חמורים: תחביר שמרבה במילים, חוסר תמיכה במשתנים לוקליים, ברקורסיה ובהקצאת זיכרון דינמית.
חוסר מודולריות פנימית ושימוש רב בפקודת GO TO, גרמו ליצירת "קוד ספגטי".
השפה לא תמכה בתכנות מובנה, רעיון שנוצר כעשר שנים לאחר יצירת השפה.
כל המילים של השפה הן מילים שמורות, שאסור להשתמש בהן כשמות של משתנים.
כיוון שמדובר במילים שגרתיות של השפה האנגלית, הגבלה זו מהווה מטרד למתכנת.
ההגדרה הראשונית של השפה אף כללה יכולת של תוכנית לשנות את הקוד של עצמה, באמצעות הפקודה ALTER X TO PROCEED TO Y.
אחדים מפגמים אלה תוקנו בגרסאות מתקדמות של השפה.
עיקרון מרכזי בהגדרתה של קובול הוא יצירת שפת תכנות שסגנונה מזכיר אנגלית מדוברת, כך שהתכנות בה ייעשה בקלות ובטבעיות.
שוללי עיקרון זה טוענים שהבעיה העיקרית בתכנות היא תרגום הבעיה מהעולם האמיתי לאלגוריתם שיתבצע במחשב, ולאוצר המילים של שפת התכנות, המשמש לתרגום האלגוריתם לשפת תכנות, נודעת חשיבות משנית.
לפיכך, טוענים מבקרי השפה, סגנונה של קובול יוצר תוכניות ארוכות הכתובות בשפה מסורבלת, ופוגע בחשיבה המדויקת הנחוצה למלאכת התכנות.
מדען המחשב אדסחר דייקסטרה כתב בשנת 1975: "השימוש בקובול גורם לנכות של המחשבה; לפיכך על הוראת השפה להיחשב לעברה פלילית".
עם זאת דייקסטרה, אבי התכנות המובנה, התרשם לטובה מהגישה של מייקל א.
ג'קסון למימוש רעיון זה בקובול.
הביקורת על השפה לא פגעה בשליטתה של קובול בפיתוח מערכות מידע עסקיות.
ניסיון שנעשה שנים מעטות לאחר יצירתה של קובול, להחליפה בשפה הרבה יותר משוכללת - PL/I, לא עלה יפה.
הדוגמה הבאה ממחישה את צורתה המיוחדת של שפת קובול.
אפשר אמנם ליישם באמצעות הפקודה COMPUTE, דהיינו
אלא שזהו תחביר לא טיפוסי לשפה.
יישום טיפוסי יותר בשפה ייטה להיות דומה לקוד שלהלן:
מצד אחד, התחביר לעיל מובן אף להדיוטות, ומצד שני, הוא מסורבל למדי, דבר הגורם כמעט לכל תוכנית מחשבים קצרה להיראות כמו חיבור באנגלית.
בישראל, נכון ל-2024, עדיין נמצאת שפת הקובול בשימוש בבנקים, חברות ביטוח, במשרדי ממשלה ובמקומות נוספים.
CNN (ראשי תיבות באנגלית: Cable News Network – "רשת חדשות בכבלים") היא רשת טלוויזיה אמריקנית המתמקדת בשידורי חדשות ואקטואליה, שמרכזה באטלנטה.
עם השקתו בשנת 1980, CNN היה ערוץ הטלוויזיה הראשון שסיפק סיקור חדשות 24 שעות ביממה, והיה ערוץ החדשות הראשון בארצות הברית.
הרשת הייתה בבעלות תאגיד וורנר מדיה אשר החל מ-2018, הייתה שייכת לחברת AT&T עד למיזוג התאגיד עם חברת דיסקברי ב-2022. נכון לאוקטובר 2022, יש ל-CNN כ-90 מיליון בתי אב מנויים (97.7% ממשקי הבית עם כבלים) בארצות הברית.
בשנת 2019 דורגה CNN במקום השלישי בצפייה בקרב רשתות חדשות הכבלים, אחרי FOX ו-NBC.
מחוץ לצפון אמריקה, ברחבי העולם משודר ערוץ האחות CNN International בלמעלה מ-212 מדינות וטריטוריות.
הערוץ הוקם על ידי איש העסקים טד טרנר והעיתונאי היהודי אמריקאי ריס שונפלד, שהיה המנכ"ל הראשון של הערוץ.
לאחר הקדמה של טד טרנר, צוות המגישים דייוויד ווקר ולויס הארט שידר את מהדורת החדשות הראשונה של הערוץ.
ברט ריינהרדט, סגן נשיא בכיר של הערוץ עם השקתו, שכר את מרבית 200 העובדים הראשונים של הערוץ, כולל עורך החדשות הראשון של הרשת, ברנרד שו.
לאחר שידור הבכורה שלה, הרשת הרחיבה את טווח השידור שלה למספר ספקי טלוויזיה בכבלים ולוויין, כמה אתרי אינטרנט.
המשרדים הראשיים של הערוץ נמצאים באטלנטה, ג'ורג'יה, אולם גם בלונדון ובהונג קונג נמצאים מרכזי פעילות חשובים.
בסך הכל, לרשת 42 שלוחות ברחבי העולם, מתוכן 11 בארצות הברית, והיתר נמצאות בערים מרכזיות בעולם.
בנוסף, לרשת שבעה מרכזי הפקה.
יותר מ-900 תחנות מקומיות מסונפות (המקבלות גם חדשות ותכנים באמצעות שירות Newswire CNN Newsource), וכמה רשתות אזוריות בשפות זרות ברחבי העולם.
הצלחת הערוץ הפכה את המייסד טד טרנר לאיל תקשורת ובעל המניות הגדול ביותר בתאגיד המדיה טיים-וורנר.
ערוץ נלווה, CNN2, הושק ב-1 בינואר 1982 ושידר מחזור רציף של שידורי חדשות 24 שעות.
הערוץ, שלימים נודע כ-CNN Headline News ואחר כך בשם HLN, התמקד בסופו של דבר בסיקור חדשות חיות בתוספת תוכניות ראיונות בשעות הערב.
ב-1985 התרחבה הרשת מחוץ לגבולות ארצות הברית, עם השקת ערוץ "CNN International" המסקרת אירועים שונים ברחבי העולם ומשדרת ב-212 מדינות.
הסיקור בשידור חי של אסון מעבורת החלל צ'לנג'ר ב-1986 ואירועי כיכר טיין-אן-מן ב-1989 תרם לגידול בפופולריות הערוץ בארצות הברית ובעולם.
ב-1991 תרמה מלחמת המפרץ רבות לפרסום הערוץ.
CNN סיקרה את המלחמה מהשטח, באופן אינטנסיבי ותוך שיתוף פעולה הדוק עם הצבא והממשל האמריקני.
כתב הרשת פיטר ארנט, סיקר את המלחמה מבגדאד לאחר שכל שאר צוותי הטלוויזיה עזבו, והביא ל-CNN מוניטין של רשת שמביאה דיווחים חיים מהשטח.
הישג נוסף של הרשת היה סיקור אירועי פיגועי 11 בספטמבר, ובמיוחד העלייה המהירה לשידור בשעה 8:49, שלוש דקות בלבד לאחר התרסקות המטוס הראשון על המגדל הצפוני של מרכז הסחר העולמי, והייתה לרשת החדשות הראשונה שדיווחה על האירוע.
ב-30 באוגוסט 1995 הושק אתר האינטרנט של CNN, והפך עד מהרה לאחד האתרים הפופולריים ברשת.
באוקטובר 1996, התמזגה קבוצת "טיים וורנר" עם חברת האם של CNN Turner Broadcasting System, שהוקמה על ידי טד טרנר.
הקבוצה הממוזגת כללה החזקות בחברות כבלים, ערוצי טלווזיה, אולפני קולנוע, עיתונים ומגזינים שונים והייתה חברת המדיה והבידור הגדולה בעולם.
בשנת 2000 מוזגה לתוך הקבוצה גם ספקית האינטרנט אמריקה און ליין.
בשנת 2005 הערוץ שידר אל למעלה מ-88 מיליוני בתים בארצות הברית ולכ-900 אלף חדרי מלון.
באותה שנה החלו שידורי תוכנית "חדר מצב", שידוריה נמשכים גם בשנת 2025.
הצלחתה של CNN הביאה להקמתם של ערוצי חדשות נוספים המשדרים במתכונת הדומה לה, כגון BBC World Service ופוקס ניוז.
ב-29 במרץ 2022 השיקה הרשת את שירות הזרמת המדיה הבלתי-תלוי "+CNN" למנויים בתשלום, באמצעות יישום מחשב נפרד, אולם עקב מספר מנויים נמוך מהצפוי, הוחלט לסגור את השירות בסוף חודש אפריל 2022, שבועות ספורים אחרי השקתו.
סגירתו של הערוץ לוותה בסיקור נרחב בקרב התקשורת העולמית, בעיקר בגלל ההשקעה הכספית הרבה שהשקיע הערוץ בפלטפורמה זו - כ-300 מיליון דולר.
במהלך השנים, CNN השיקה רשתות ספין-אוף בארצות הברית ובמדינות אחרות.
הערוצים הפועלים נכון לשנת 2021 כוללים את:
CNN International - הגרסה הבינלאומית של הערוץ
CNN en Español - ערוץ חדשות בספרדית שהושק ב-17 במרץ 1997
CNN Brazil - ערוץ חדשות ברזילאי שהושק ב־15 במרץ 2020.
CNN צ'ילה - ערוץ חדשות צ'יליאני שהושק ב-4 בדצמבר 2008.
CNN TÜRK - ערוץ חדשות טורקי.
CNN-News18 - ערוץ חדשות הודי.
CNN אינדונזיה - ערוץ חדשות אינדונזי שהושק ב־17 באוגוסט 2015. (בבעלות משותפת עם Trans Corp)
CNNj - ערוץ חדשות יפני.
CNN הפיליפינים - ערוץ חדשות פיליפיני שהושק ב-16 במרץ 2015.
CNN פרימה חדשות - ערוץ חדשות צ'כי.
(שהושק ב-3 במאי 2020. מורשה לקבוצת פרימה)
CNN השיקה גם מיזמים בטלוויזיה ובאינטרנט שאינם פועלים עוד, כולל:
CNNfn - ערוץ חדשות עסקים וכלכלה
CNN Italia - ערוץ חדשות איטלקי
CNN à la Francaise - ערוץ חדשות בצרפתית.
במהלך השנים הופקו ב-CNN תוכניות בנושאים מגוונים, גם שבשולי החדשות כגון: תיירות, תרבות, אמנות.
בין התוכניות והמגישים הבולטים של הערוץ נמנים:
לארי קינג - הנחה תוכנית ראיונות בשידור חי, שאירחה בדרך כלל אישיות בודדה בכל שידור ושילבה שאלות טלפוניות מקהל הצופים בבית.
לארי קינג הפך למותג והרבה להופיע (בתפקיד עצמו) בסדרות טלוויזיה וסרטי קולנוע רבים.
כריסטיאן אמנפור - הכתבת הבינלאומית הראשית של הרשת ומנחה את תוכנית הראיונות והאקטואליה היומית "אמנפור".
ג'רולד קסל - עיתונאי ישראלי ממוצא דרום-אפריקאי, ששימש ככתב הערוץ בישראל במשך 13 שנים, בין השנים 1990 ל-2003.
פיטר ארנט – כתב ה-CNN במשך 18 שנים, נודעה בסיקור מלחמת המפרץ הראשונה והשנייה.
ובראיין עם אוסאמה בן לאדן ב-1997.
לו דובס הכתב הכלכלי של הרשת מאז הקמתה ב-1980, מגיש התוכנית Moneyline"" מאז 1995, אחר כך שימש גם כנשיא הערוץ הכלכלי CNNfn.
בשנת 2000 עזב את הרשת אך חזר לאחר זמן קצר.
ב-2009 עבר לשדר בערוץ פוקס ניוז עד תחילת 2021.
דנה באש הכתבת הפוליטית הבכירה של הרשת.
בקי אנדרסון - מגישת התוכנית "לחבר את העולם" ("Connect the World".
אנדרסון קופר - המגיש המרכזי של תוכנית החדשות של רשת CNN, "Anderson Cooper 360°", המשודרת בשידור חי מניו יורק.
גלן בק - הגיש תוכנית פרשנות לאירועים חדשותיים בשם "Glenn Beck" בין השנים 2006 ל-2008, לאחר מכן עבר לרשת פוקס ניוז.
CNN הקימה שלוחה בירושלים שלושה חודשים לאחר שעלתה לשידור, בספטמבר 1980. הרשת חתמה על הסכם עם אולפני הבירה ירושלים ששימשו בסיס לשידורי חדשות על ישראל והמזרח התיכון.
והיא הציבה מספר עיתונאים ואנשי מערכת בירושלים.
משרדי החברה בירושלים גדלו בעקבות סיקור אירועים דוגמת מלחמת לבנון הראשונה והאינתיפדה הראשונה וכללו עשרות עובדי הפקה, צלמים ועורכים.
הרשת נהגה לסקר באופן נרחב אירועים בישראל, חלקם בשידור חי.
שידורי הערוץ בישראל החלו בשנת 1989 עם פריסת שירות הטלוויזיה בכבלים בישראל באופן חוקי.
חברת "מתב – מערכות תקשורת בכבלים" הייתה הראשונה לשדר את הערוץ.
בהמשך שידרו את הערוץ כל חברת הכבלים שהוקמו, וגם החברה הממוזגת HOT.
סיקור אירועי מלחמת המפרץ ב-1991 תרמו לפופולריות של הערוץ בישראל, עם עדכונים ששידרה בזמן אמת מהשטח.
בסוף 2011 הודיעה HOT על הפסקת שידורי הערוץ והחלפתו בערוץ החדשות MSNBC.
בנובמבר 2016 חזרה HOT לשדר את הערוץ.
בפברואר 1999 חתמה חברת הסלולר פרטנר תקשורת על הסכם לשיתוף פעולה עם CNN, לפיו סיפקה פרטנר למנוייה חדשות עדכניות בטכנולוגיה הסלולרית GSM, השירות אפשר למנויים לקבל על צג הטלפון דיווחי חדשות עדכניים, מידע בורסאי, עדכני ספורט, עדכון מזג אוויר ועוד.
ביוני 2005 על CNN הסכם פלאפון תקשורת לשידור הערוץ למנויי הדור ה-3 (3G).
בפברואר 2008 חתמו רדיו חיפה ו-CNN על הסכם שיתוף פעולה.
במסגרתו ספק רדיו חיפה שירותי חדשות ל-CNN וקיבל דיווחים מכתביו בעולם.
רדיו חיפה היא תחנת הרדיו הראשונה במזרח התיכון שחתמה על הסכם עם CNN.
בשנת 2012, צמצה הרשת באופן משמעותי את פעילותה בישראל.
בנובמבר 2019, הכריזו ממשלת ישראל ו-CNN על שיתוף פעולה בקמפיין שמציג פעילויות ישראליות למען תושבי אפריקה.
במהלך הקמפיין הוצגו סרטונים שהופקו על ידי CNN במימון ובסיוע ישראליים, אשר הראו פרויקטים ומיזמים ישראליים שנעשו ביבשת.
כבר החל מהבחירות המקדימות לנשיאות ארצות הברית 2016, היחסים בין טראמפ לרשת היו מתוחים.
טראמפ וצוות הקמפיין שלו האשימו את ערוץ CNN בעוינות מכוונת כנגד טראמפ והמפלגה הרפובליקנית.
במהלך הקמפיין לאחר הבחירות המקדימות טראמפ אף הצהיר כי רשת CNN רוצה שקלינטון תיבחר לנשיאות, וכינה יחד עם תומכיו את ראשי התיבות של הרשת כ"רשת החדשות של משפחת קלינטון" .
במהלך תקופת העימותים בין טראמפ להילרי קלינטון פורסם כי הרשת העבירה במכוון את השאלות שיישאלו בעימותים לקמפיין קלינטון, מה שגרר סערה ובעקבות הפרסום התנצלה הרשת ופיטרה את העובדת שהדליפה את השאלות.
עם היבחרות טראמפ לנשיאות בנובמבר 2016 ועד עזיבת הבית הלבן ב-2021, נהיו היחסים עוינים אף יותר, אשר הגיעו למצבים בהם הנשיא הנבחר טראמפ כינה את רשת CNN במסיבת העיתונאים הראשונה לאחר הבחירות כרשת של "חדשות מזויפות" ("Fake News") ולאחר מכן גם כ"אויבת העם".
במהלך שנת 2017 צוותו של טראמפ פרסם סרטון בו טראמפ מכה את לוגו רשת CNN, מה שגרר ביקורות כלפי טראמפ מכל קצוות הקשת הפוליטית בארצות הברית.
במסיבת העיתונאים בבית הלבן מיד לאחר קבלת תוצאות בחירות אמצע הקדנציה ב-2018 טראמפ הצהיר כי הסקרים של CNN "אינם מדויקים" (לטענתו לכאורה במכוון) ואף התעמת עם כתב CNN, ג'ים אקוסטה, אשר לטענת טראמפ תקף אותו בשאלות קשות ועוינות וסירב להעביר את המיקרופון כאשר התבקש.
טראמפ כינה את אקוסטה כ"אדם חצוף ונוראי" ו"ש-CNN צריכה להתבייש בעצמה שהוא עובד אצלה".
עוד הוסיף טראמפ לאקוסטה ורשת CNN כי "כאשר אתם משדרים חדשות מזויפות, אתם אויבי העם".
לאחר אותה מסיבת העיתונאים השירות החשאי הודיע לאקוסטה כי הוא אינו רשאי להיכנס לבית הלבן עד להודעה חדשה.
טראמפ ספג ביקורות רבות, לרבות ביקורת מערוץ פוקס ניוז, אשר עד עתה נחשבה לרשת החדשות שתמכה בו בצורה ברורה.
זמן קצר לאחר מכן פסק בית המשפט כי כתב CNN רשאי לחזור לשדר מהבית הלבן.
בנובמבר 2020 השוותה מגישת CNN כריסטיאן אמנפור את ממשל טראמפ לממשל הנאצים והתנצלה לאחר מכן.
באוקטובר 2021 גינתה הרשת את הנשיא טראמפ בטענה שבמקרה שלו אי אפשר לרדת יותר נמוך, לאחר שזה מתח ביקורת על מזכיר המדינה, קולין פאוול, אשר נפטר יום לפני כן (לכאורה בגלל שהצביע למפלגה הדמוקרטית מהיותו רפובליקני - מה שנתפס בעיני טראמפ כבגידה פוליטית).
באוקטובר 2022 תבע טראמפ את הרשת במסגרת תביעה דיבה בסכום של 475 מיליון דולר.
CONMEBOL, או CSF (בספרדית: Confederación Sudamericana de Fútbol; בפורטוגזית: Confederação Sul-Americana de Futebol), היא קונפדרציית הכדורגל של אמריקה הדרומית (מלבד גיאנה, סורינאם וגיאנה הצרפתית שמוחרגות), והיא אחת משש הקונפדרציות הנמצאות תחת פיפ"א.
קונפדרציה זו היא הוותיקה ביותר מבין הקונפדרציות הקיימות, ומשרדיה נמצאים בלוקה, פרגוואי.
הקונמבול אחראי על ארגון וניהול של הטורנירים היבשתיים הגדולים באמריקה הדרומית, והיא מורכבת מעשר התאחדויות מקומיות ביבשת, והיא למעשה הקונפדרציה בעלת מספר התאחדויות הנמוך ביותר החברות בה.
למרות מיעוט החברות, זכו נבחרות לאומיות החברות בה בעשרה גביעי עולם של FIFA (ברזיל מחזיקה בחמישה תארים, אורוגוואי בשני תארים וארגנטינה בשלושה), ובסך הכל זכו נבחרות הקונמבול ב-23 תארים אינטרקונטיננטלים ונחשבות לנבחרות מצטיינות בהישגים ביחס לכמותן.
הקונפדרציה נוסדה ב-9 ביולי 1916, הודות לאורוגוואי הקטור ריבדאביה גומז, שייסד את רעיונו לאחד את הכדורגל ביבשת אמריקה הדרומית.
מדינות ברזיל, אורוגוואי, ארגנטינה וצ'ילה היו החברות הראשונות בארגון, לאחר שהתמודדו ביניהן בטורניר כדורגל שנערך בבואנוס איירס ונקרא קופה אמריקה 1916 (תחרות שקיימת עד היום בשם זה).
מדינות גיאנה וסורינם, והטריטוריה הצרפתית, גיאנה הצרפתית, אינן שייכות ל-CONMEBOL, אף על פי שמבחינה גאוגרפית הן שייכות ליבשת אמריקה הדרומית.
מדינות אלו חברות ב-CONCACAF (התאחדות הכדורגל של צפון ומרכז אמריקה ומדינות הים הקריבי).
כיום CONMEBOL היא חלק מפיפ"א, והיא אחראית על כל שחקני הכדורגל המקצוענים ששייכים למדינות שחברות בה.
מטה ההתאחדות נמצא באסונסיון, בירת פרגוואי.
ישנן מדינות ריבוניות או תלויות, הנמצאות גאוגרפית באמריקה הדרומית אך אינן חברות ב-CONMEBOL והן חברות בקונפדרציות אחרות או שאין להן זיקה לקונפדרציה אחרת כלל:
מכיוון שתושבי איי פוקלנד הם אזרחים בריטים שנולדו מעבר לים, הם זכאים להכריז עבור כל אחת מארבע מדינות כביתם.
הם עשויים לבחור לייצג גם את ארגנטינה.
דירוג נוכחי לנבחרות החברות ב-CONMEBOL
להלן דירוג הנבחרות ב-CONMEBOL לפי הדירוג העולמי של פיפ"א לנבחרות גברים ולנבחרות נשים:
CONMEBOL מארגנת טורנירים ברמת הנבחרות וברמת הקבוצות:
קופה אמריקה (מקביל לאליפות אירופה בכדורגל)
מוקדמות גביע העולם בכדורגל לנבחרות אמריקה הדרומית
אליפות אמריקה הדרומית בכדורגל עד גיל 20
אליפות אמריקה הדרומית בכדורגל עד גיל 17
אליפות אמריקה הדרומית בכדורגל עד גיל 15
הפיינליסימה - בשיתוף פעולה עם אופ"א
כמו כן מארגנת הקונפדרציה את טורניר הידידות הסופר-קלאסיקו של האמריקות בין ברזיל לארגנטינה, כהמשך לא ישיר של גביע רוקה.
CONMEBOL מארגנת גם טורנירי נבחרות בכדורגל חופים ובקטרגל.
אליפות אמריקה הדרומית בכדורגל נשים
אליפות אמריקה הדרומית בכדורגל נשים עד גיל 20
אליפות אמריקה הדרומית בכדורגל נשים עד גיל 17
כמו כן מארגנת הקונפדרציה תחרות כדורגל יבשתית לנשים בקטרגל.
גביע ליברטדורס (מקביל לליגת האלופות)
גביע סודאמריקנה (מקביל בחלקו לליגה האירופית)
רקופה סודאמריקנה (מקביל לסופר קאפ האירופי)
גביע סורוגה בנק (מפגיש את מחזיקת הסודאמריקנה עם הזוכה בגביע הליגה היפנית).
גביע ליברטדורס עד גיל 20
כמו כן מארגנת הקונפדרציה את גביע ליברטדורס בקטרגל.
CONMEBOL ארגנה בעבר, בשיתוף פעולה עם אופ"א, את הגביע הביניבשתי ואת סופר קאפ האלופות הבין-יבשתי, ובשיתוף פעולה עם CONCACAF - את גביע אינטראמריקנה.
בנוסף שייכות אליה גם גיאנה, סורינאם וגיאנה הצרפתית, אף על פי שהן שייכות ליבשת דרום אמריקה.
מספר הנבחרות החברות בה כיום הוא 41. מתוכן 6 נבחרות לא חברות בפיפ"א ולכן לא יכולות להשתתף בגביע העולם בכדורגל.
הקונפדרציה נוסדה ב-1961 והיא חלק משש הקונפדרציות האזוריות השייכות לפיפ"א.
הקונפדרציה מארגנת תחרויות ברמת הנבחרות (כשהידועה שבהן היא גביע הזהב של CONCACAF) וברמת הקבוצות (החשובה שבהן היא ליגת האלופות של CONCACAF, לשעבר גביע CONCACAF לאלופות).
עוד מפעל בולט של הקונפדרציה הוא ליגת האומות של CONCACAF.
כמו כן אחד האירועים החשובים שהקונפדרציה מארגנת הוא טורנירי מוקדמות גביע העולם בכדורגל לגברים ולנשים.
נבחרת מקסיקו היא הנבחרת המצליחה ביותר החברה בקונפדרציה וזכתה במספר הגבוהה ביותר של גביעי זהב, כמו כן מקסיקו היא היחידה שזכתה בטורניר בין-יבשתי מהקונפדרציה, גביע הקונפדרציות 1999.
בתוך הקונפדרציה הנבחרות הבולטות ביותר הן מקסיקו וארצות הברית שזכו בכל גביעי הזהב עד כה, אך בשנים האחרונות נבחרותיהן של קוסטה ריקה ופנמה הפכו לבולטות יותר והשתתפו בגביע העולם של 2014 ו-2018.
ויקטור מונטגליאני (12 במאי 2016 - כיום)
בונייר קודמה מ"חברת אגודה" ל"חברה מלאה" ב-CONCACAF, בקונגרס ה-29 השוטף שהתקיים בסאו פאולו ב-10 ביוני 2014.
קבוצות שאינן קשורות לוועד האולימפי הבינלאומי אינן זכאיות להשתתף בטורניר הכדורגל של אולימפיאדת הקיץ, כתוצאה מכך, הן אינן משתתפות בטורניר הקדם אולימפי הגברים של CONCACAF או בטורניר הקדם אולימפי הנשים של CONCACAF.
לחלק מהטריטוריות באזור צפון/מרכז אמריקה והאיים הקריביים יש נבחרות לאומיות ללא שיוך.
כולם משחקים לעיתים רחוקות ו/או נמצאים בשלבים מוקדמים של הקמה.
אף על פי שאחת משלוש הרשויות המיוחדות של הולנד באזור היא חברה ב-CONCACAF (), שתי האחרות אינן חברות:
למרות שאחד משלושת הקולקטיבים של צרפת באזור הוא חבר ב-CONCACAF (), השניים האחרים אינן חברות:
התאחדות הכדורגל של סן-פייר ומיקלון צפויה לבנות אצטדיון מתאים במטרה להיות חברה ב-CONCACAF בספטמבר 2021.
יש נבחרת לאומית בצפון אמריקה שאינה חברה ב-CONCACAF.
היא נמצאת תחת השטחים האוטונומיים של ממלכת דנמרק:
עשויה להצטרף לאופ"א בגלל קשרים פוליטיים או ל-CONCACAF בגלל קרבה גאוגרפית.
להלן דירוג הנבחרות ב-CONCACAF לפי הדירוג העולמי של פיפ"א לנבחרות גברים ולנבחרות נשים:
ליגת האומות של CONCACAF – מפעל המחליף במידה רבה את משחקי הידידות של פיפ"א בקונפדרציה.
גביע הזהב של CONCACAF לנשים
גביע מרכז אמריקה – 5 הנבחרות הראשונות מעפילות לגביע הזהב של CONCACAF.
גביע הקריביים – 4 הנבחרות הראשונות מעפילות לגביע הזהב של CONCACAF.
ליגת האלופות של CONCACAF – מפעל לקבוצות אלופות שהחליף בעונת 2008/2009 את גביע CONCACAF לאלופות.
ליגת CONCACAF – המפעל השני בחשיבותו לקבוצות מהדרג הבינוני-נמוך בליגות המקומיות בקונפדרציה.
גביע הזהב של CONCACAF עד גיל 20
גביע הזהב של CONCACAF עד גיל 17
גביע הזהב של CONCACAF עד גיל 15
גביע הזהב של CONCACAF לנשים עד גיל 20
גביע הזהב של CONCACAF לנשים עד גיל 17
גביע הזהב של CONCACAF לנשים עד גיל 15
Conjunctive Normal Form או הצורה הנורמלית הקוניוקטיבית הוא ביטוי המורכב מאוסף "פסוקיות" המחוברות ביניהן על ידי קוניונקציה, כלומר, פעולות וגם.
כל פסוקית היא אוסף של ליטרלים (משתנים ושלילות משתנים) המחוברים ביניהם על ידי פעולות או (דיסיונקציה).
נוסחת CNF במשתנים בעלת צורה כגון
כל נוסחה בתחשיב הפסוקים ניתנת להצגה כנוסחת CNF כך:
מציאת כל השמות ערכי האמת שאינן מספקות את הנוסחה.
עבור כל השמה כזו, בניית פסוקית אשר מכילה את כל המשתנים שערכם "שקר", ואת שלילת כל המשתנים המקבלים שערכם "אמת", וביניהם פעולות "או".
הנוסחה הרצויה היא קוניונקציה של כל הפסוקיות שנמצאו.
בהינתן נוסחה בצורת CNF המורכבת מהפסוקיות , ניתן לשאול האם קיימת השמת ערכי אמת המספקת אותה.
מתברר שבעיה זו (המכונה בעיית הספיקות בתחשיב הפסוקים) היא NP-שלמה, ולכן נראה שלא ניתן לענות עליה באופן אוטומטי בזמן סביר (פולינומי ביחס לגודל הקלט במקום אלגוריתם מעריכי שיש כיום לפתרון בעיות כאלה).
COINTELPRO (ראשי תיבות של Counter Intelligence Program; באנגלית: התוכנית לסיכול ריגול) הייתה סדרה של תוכניות חשאיות של ה־FBI, שכוונה להתחקות, לפקח ולסכל ארגונים פוליטיים אשר מתנגדים למשטר בתוככי ארצות הברית.
תוכנית ה־COINTELPRO הרשמית התנהלה בשנים 1956–1971, ועקבה אחר מספר ארגונים כמו תנועת הפנתרים השחורים, הוועידה למנהיגות נוצרית דרומית (ארגונו של מרטין לותר קינג), הקו קלוקס קלאן, סטודנטים למען חברה דמוקרטית, כמעט כל הקבוצות שהפגינו נגד מלחמת וייטנאם וגם מפגינים בודדים שלא השתייכו לארגונים מסוימים.
התוכנית נחשפה על־ידי ועדת האזרחים לחקירת ה־FBI, אשר פרצה למשרד שדה של ה־FBI במדיה, פנסילבניה, לקחה מספר תיקים, וחשפה את התוכנית על ידי העברת החומרים לעיתונים ולסוכנויות הידיעות.
לארגון ה־FBI היו כמה טקטיקות מרכזית אשר השתמשו בהם במבצעי COINTELPRO.
כוח בלתי חוקי: ארגון ה־FBI היה יוצר קשר עם תחנות המשטרה המקומיות מכמה סיבות: כדי לאיים על מתנגדים, לבצע פריצות לא חוקיות לבתים של מתנגדים ולבצע ונדליזם, תקיפות והתנקשויות.
המטרה הייתה להפחיד מתנגדים, וכך לשבש את תנועותיהם.
ערעור של דעת הסובבים: ה־FBI ניסו לפגוע בארגונים על ידי קריאת תיגר על המוניטין שלהם בקהילה.
הארגון תכנן תוכניות כדי למנוע ממנהיגים להפיץ את רעיונותיהם בפומבי או דרך התקשורת.
יתר על כן, הארגון יצר ושלט בתקשורת שלילית שנועדה לערער את ארגוני הכוח השחור.
יכולתו של ה־FBI ליצור חוסר אמון בתוך ארגונים מהפכניים וביניהם, נגעה בתדמיתם הציבורית והחלישה את הסיכויים לאחדות ותמיכה ציבורית.
לוחמה פסיכולוגית: ה־FBI והמשטרה השתמשו במספר רב של שיטות כדי לערער תנועות מתקדמות.
הם שתלו סיפורי תקשורת כוזבים ופרסמו עלונים מזויפים בשם קבוצות ממוקדות: הם זייפו התכתבויות, שלחו מכתבים אנונימיים וביצעו שיחות טלפון אנונימיות.
הם הפיצו מידע מוטעה אודות פגישות ואירועים, הקימו קבוצות תנועה שקריות המנוהלות על ידי סוכני ממשלה, הורים, מעסיקים, בעלי בתים, פקידי בתי ספר ואנשים מניפולטיביים או חזקים, כדי להזיק לפעילים.
הם השתמשו במידע כוזב כדי ליצור חשד לגבי פעילים ממוקדים, לפעמים עם השלכות קטלניות.
הנפגעים הגדולים ביותר מתוכניות ה־FBI היו חלק מקבוצות "הלאומנים השחורים".
כדי לבצע פעולות נגד הקבוצות השונות, הונחו סוכנים להכפיש את קבוצות ה"לאומנים השחורים".
הסוכנים הכפישו את הקבוצות בקרב קהילות רבות.
תזכיר מ־4 במרץ 1968 מאת ג'י אדגר הובר, ראש ה־FBI לשעבר למשרדי ה־FBI הגדיר כיעד מרכזי של COINTELPRO את תוכנית "קבוצת השנאה הלאומנית".
מטרת הקבוצה הייתה "למנוע את הקואליציה של קבוצות לאומיות שחורות לוחמניות; למנוע את עלייתו של משיח שיכול לאחד את קבוצת השחורים הלוחמנית לאומנית; כדי למנוע אלימות מצד קבוצות לאומיות שחורות; ומניעת צמיחה ארוכת טווח של ארגונים לאומניים שחורים, במיוחד בקרב בני נוער".
דו"ח מיוחד משנת 1970 שיועד לנשיא ניקסון חשף את הרעיונות מאחורי הפעולות שביצעה הממשלה נגד קבוצת "הפנתרים השחורים".
בדו"ח נכתב כי קבוצת הפנתרים השחורים היא הקבוצה המסוכנת והפעילה ביותר בקרב קבוצות הלאומנים השחורים.
נכתב כי מספר חברי הקבוצה עמד על כ־800, אך כי 25 אחוזים מהקהילה השחורה בארצות הברית רוחשת כבוד ואהדה לפנתרים השחורים.
בגלל הנתונים הללו, הופעלו מבצעים רבים נגד קבוצת הפנתרים השחורים, כדי להבטיח שהפוטנציאל הגבוה של הקבוצה לא יתממש בקרב האוכלוסייה השחורה של ארצות הברית.
בין הנפגעים היה מרטין סוסטר שנידון ל-41 שנות מאסר ושוחרר לאחר 8 שנים בכלא.
תוכנית COINTELPRO הייתה חשאית עד שנת 1971. בשנה זו, ועדת האזרחים לחקירת ה־FBI פרצה למשרד שדה של ה־FBI בפנסילבניה.
הוועדה לקחה כמה תיקים אשר חשפו את התוכנית.
החומר שהוועדה מצאה הועבר לסוכנויות הידיעות.
האקטיביסטים מוועדת האזרחים השתמשו בקרב אגרוף בין מוחמד עלי לג'ו פרייזר כמעין כיסוי למעשיהם.
תחילה, סירבו ארגוני חדשות רבים לפרסם את המידע באופן מיידי, למעט עיתון ה"וושינגטון פוסט".
העיתון אישר את מהימנות המסמכים, ופרסם אותם בעמוד הראשון (בניגוד לבקשת היועץ המשפטי לממשלה), מה שגרם לארגונים אחרים ללכת בעקבותיהם.
במלך אותה שנה, הכריז ראש ה־FBI ג'יי אדגר הובר כי תוכנית COINTELPRO הסתיימה, וכי כל פעולות הביון יטופלו ממקרה למקרה.
CODA הוא אלבום האולפן התשיעי והאחרון של להקת הרוק הבריטית לד זפלין שיצא בשנת 1982. האלבום כולל שירים שלא נכללו באלבומים במהלך הקריירה של הלהקה, והוא יצא שנתיים לאחר פירוקה, בעקבות מותו של המתופף ג'ון בונהם.
הפירוש של- CODA: קודה, הקטע האחרון במבנה מוזיקלי, מה שהתאים לתוכן האלבום.
בשנת 1980 נפטר מתופף הלהקה המיתולוגי ג'ון בונהם, לאחר ששתה שתייה מרובה של אלכוהול וככל הנראה נחנק מהקיא של עצמו.
חברי הלהקה הנותרים ג'ימי פייג', ג'ון פול ג'ונס ורוברט פלאנט החליטו שמכיוון שתפקידו של בונהם היה קריטי בלהקה, ואין עוד מתופפים המסוגלים לעמוד בסטנדרטים שהציב, הם צריכים לפרק את הלהקה.
כמו כן, לפני הפירוק הלהקה תכננה להוציא אלבום נוסף עם השירים שלא נכנסו לאלבומים המקוריים שלהם, אך הרעיון נקטע.
לאחר שנתיים, בשנת 1982, הציע גיטריסט הלהקה ג'ימי פייג' להפיק אלבום חדש שיכיל את השירים שלא נכנסו לאלבומים קודמים.
האלבום כולל שני שירים מההופעה של הלהקה ברויאל אלברט הול משנת 1970, שני שירים מההקלטות לאלבומים "Led Zeppelin III" ו-"Houses of the Holy" וכן שלושה שירים מההקלטות לאלבום "In Through the Out Door".
אחד משירי האלבום הוא "Bonzo's Montreux" שהוא סולו תופים של בונהם עם אפקטים אלקטרוניים שהוסיף ג'ימי פייג'.
את המנגינה לשיר כתב בונהם והקליט אותו בשביל עצמו, ולא בשביל אלבום כלשהו.
כשחברי הלהקה הנותרים החליטו להפיק את CODA הם החליטו גם להכניס את השיר הזה כמחווה למתופף.
באלבום גם גרסה שונה של השיר "I Can't Quit You Baby" וגם גרסאות כיסוי לאמנים כמו ג'יימס ברת'ה ובן קינג בשירם "We're Gonna Groove" שפותח את האלבום, שהוא עצמו הקלטה מתוך הופעת הלהקה ברויאל אלברט הול.
כריכת האלבום (בתמונה) שונה משאר האלבומים של הלהקה בעיצובו.
הרעיון של מעצבי העטיפה מסטודיו Hipgnosis הבריטי היה ליצור שער שבו הדבר המרכזי הוא השם עצמו, ואילו הרקע יהיה "משעמם".
הכריכה נעשתה בצבעים 'קרים' (כחול, ירוק, חום בהיר) ורק הקו שמופיע מתחת לשם הלהקה צבוע בצבע אדום בוהק "במעיין התרסה".
בפנים האלבום מצולם קולאז' של תמונות הלהקה לאורך כל השנים כדי ליצור סוג של עמוד נוסטלגיה כיאה לאלבום אחרון של הלהקה.
התמונה המרכזית מציגה את חברי הלהקה עומדים באמצע שדה, וצולמה יום לפני ההופעה המפורסמת בנבוורת.
קורט לודר, שכתב ביקורת מוזיקה במגזין הרולינג סטון בשנת 1983, כינה את "CODA" כ"פרידה מהדהדת" ו-"פלא של דחיסה, המתחקה בנדיבות אחר עשור זפלין בשמונה רצועות עוצמתיות, שטרם הושלמו, ובלי פירוט מיותר".
רוברט כריסטגאו כתב בטור "מדריך הצרכנים" עבור "וויליג' וויס" כי "הם באמת היו נהדרים, ושמונה הרצועות האלה - שלוש משלב הבלוז האלפנטי שלהם, שלוש משיר הברבורים הלא מכוון שלהן - לא מאפשרות לגלות מדוע התפרקה הלהקה".
עם זאת, לדברי ג'וליאן מרזאלק ממגזין "קוויאטוס", "קודה תמיד נחשבה ליציאה החלשה ביותר של הלהקה.
מורכבת משמונה רצועות שפרשו את חייו של לד זפלין, היא סירבה לזרום כאלבום.
ללא סיפור נרחב קוהרנטי, היא הרגישה מושלכת יחד כדי לפצות על התחייבויות חוזיות." בסקירה רטרוספקטיבית של אתר AllMusic, סטיבן תומאס ארלוויין אמר כי אמנם הוא לא הכיר כמה הקלטות בולטות שאינן אלבומים, אך הוא הציע "תמונת מצב טובה של הרבה ממה שהפך את לד זפלין למעולה".
ביקורות מהמהדורה המחודשת בשנת 2015האתר/המגזיןתוצאהMetacritic4/5Mojo4/5Pitchfork3.5/5Q3/5Rolling Stone4/5
ג'ימי פייג' - גיטרה חשמלית, גיטרה אקוסטית והפקה
רוברט פלנט - שירה ומפוחית
ג'ון פול ג'ונס - גיטרה בס וקלידים
ג'ון בונהם - תופים וכלי הקשה
COM (באנגלית ראשי תיבות של: Component Object Model - מודל האובייקטים של הרכיבים) - תקן טכנולוגי של חברת מיקרוסופט, המיועד ליצירת תוכנה על בסיס שיתוף פעולה של רכיבים מבוזרים, שבכל אחד מהם ניתן להשתמש בתוכניות רבות באותו זמן, וניתן לגשר בין שפות תכנות שונות.
בבסיס הטכנולוגיה רעיונות כימוס ורב-צורתיות של תכנות מונחה עצמים (OOP).
טכנולוגית COM היא אוניברסלית ולא תלויה בפלטפורמה, אך השימוש בה רווח בעיקר במערכת ההפעלה "חלונות" לגרסאותיה.
בגרסאות החדשות של "חלונות" השימוש ב-COM רווח מאוד, ואף פותחו על בסיסה תקנים נוספים, כמו ActiveX, DCOM, +COM, OLE automation.
מודל ה-COM פותח על ידי מיקרוסופט ב-1993 כבסיס להתפתחותה של טכנולוגיית OLE.
טכנולוגיית OLE 1.0 אפשרה יצירת מסמכים מורכבים (compound documents), לדוגמה ניתן היה להוסיף למיקרוסופט וורד טבלאות מגיליון של תוכנת אקסל.
טכנולוגית COM הייתה אמורה לתת אחידות לתהליך שילוב, הכנסה וקישור של אובייקטים משולבים אלה וכן לשמור על תקן אחד בכל המוספים, המשתמשים באובייקטים משולבים אלה.
ב-1996 מיקרוסופט החליטה לשנות את השם OLE ל-ActiveX בכל יישומיו.
הדבר לא עלה בידיה לגמרי.
טכנולוגית OLE השתמשה ברכיבי בקרה (OLE Controls, או OCX), שהם רכיבים שהיה בהם שימוש חוזר בממשק משתמש, המבוססים על טכנולוגיית COM, כשמיקרוסופט שינתה את שמם של OLE controls ל-ActiveX Controls, סיומת .ocx לקבצים מסוג זה נשארה.
מיד אחר כך מיקרוסופט התחילה לעודד שימוש ברכיבי ActiveX בגרסה החדשה של הדפדפן אינטרנט אקספלורר, והשם OLE נשאר רק לטכנולוגיית מסמכים מורכבים ואובייקטים המשולבים מקומית.
OLE - אובייקטים רשתיים שינו את שמם ל-ActiveX.
ביסוד טכנולוגיית COM עומדים רכיבי COM, או "COM components".
למעשה תוכניות שנבנו על ידי COM אינן תוכניות עצמאיות, אלא רכיבי COM המתקשרים אחד לשני בזמן ריצה.
לכל רכיב יש מזהה ייחודי (GUID), ובו יכולים להשתמש באותו זמן תוכניות שונות.